OpenLLM-France/wikimedia huggingface dataset:
# Gaspar Sagristà

Gaspar Sagristà (?-1573) fou organista de la catedral de Girona.
Fou un dels testimonis de la visita del príncep Felip II de Castella a la catedral de Girona l'any 1548. Va ser la presència de Sagristà la que va impulsar la vida musical de la catedral, aquest impuls es relaciona en la creació de la nova fundació de la capella de cant, portada a terme pel bisbe Arévalo de Zuazo l'any 1568.
Sagristà, deixeble de Pere Vila a València, a partir del 13 de març de l'any 1538 va ser escollit organista de la catedral de Girona. Durant el seu magisteri els orgues de la Seu van ser objecte de diverses remodelacions obrades pels orgueners de confiança de Pere Alberch, organista de la catedral de Barcelona, nebot de Pere Vila i condeixeble seu juntament amb Sagristà a València. De forma simultània els capitulars de Girona es van adreçar al bisbe de Barcelona per comentar-li que la necessitat de proveir la plaça vacant els havia menat a contactar amb Sagristà a València, i suplicar-li que autoritzés Pere Alberch a desplaçar-se a Girona per ajudar-los a escollir entre Sagristà i Rabassa.
Durant el mes de maig de 1583 Pere Nasplers continuava exercint de forma interina el magisteri de l'orgue, fins que el 21 de juliol Sagristà jurava el seu nou càrrec a Girona, després deixar la plaça d'organista de l'església de Sant Esteve de València. El 1573 Bernat Oliva el va succeir en el càrrec.

## Referències

* ↑ Gregori i Cifré, Josep Maria «Pere Alberch artífex de la relació musical entre les Seus de Girona i Barcelona en el Renaixement tardà». Annals de l'Institut d'Estudis Gironins, XXVIII, 1986, pàg. 281-298.
* ↑ Gregori i Cifré, Josep M. Inventaris dels fons musicals de Catalunya. Volum 10: Fons de la Catedral de Girona. Barcelona: Universitat Autònoma de Barcelona, 2019.
# Joe (cantant)

Joseph Lewis Thomas, més conegut pel nom artístic de Joe, (Columbus, Georgia, 5 de juliol de 1973), és un cantant de R&B i hip-hop estatunidenc. Joe ha col·laborat en projectes musicals amb diversos artistes. Algunes de les seves col·laboracions més importants són el senzill "Thank God I Found You" de la cantant Mariah Carey, i el senzill "Wanna Get to Know You" del grup de hip-hop G-Unit. Algunes de les influència musicals de Joe són Marvin Gaye i Stevie Wonder, ja que, quan ell era petit, va escoltar les cançons d'aquests artistes de música soul i Rhythm and blues.

## Àlbums

* Everything (1993)
* All That I Am (1997)
* My Name Is Joe (2000)
* Better Days (2001)
* And Then... (2003)
* Ain't Nothin' Like Me (2007)
* Joe Thomas, New Man (2008)
* Signature (2009)

## Guardons
### Nominacions

* 2001: Grammy al millor àlbum de R&B
* 2003: Grammy al millor àlbum de R&B

## Enllaços externs

* Joe - Lloc web oficial
# Everyman Chess

Everyman Chess és una editorial amb seu a Londres que publica llibres i CD d'escacs; tenia anteriorment el nom de Cadogan Chess. "Everyman" és una marca registrada de Random House. L'exCampió del món Garri Kaspàrov és el seu principal assessor i John Emms n'és l'editor general, amb l'ajut de Richard Palliser.
A més de llibres individuals, la companyia publica també sèries de llibres. Algunes de les seves més conegudes sèries de llibres són les següents:
* La sèrie "Winning Chess" ("Guanyar als escacs") del Gran Mestre Yasser Seirawan
* La sèrie "Starting Out" ("Començant"), de diversos escriptors, entre ells John Emms, Chris Ward, Glenn Flear, Joe Gallagher, Richard Palliser, i John Shaw.
* La sèrie "My Great Predecessors" ("Els meus grans predecessors") sèrie en cinc volums, per Garri Kaspàrov.
* La sèrie "Modern Chess" ("Escacs moderns") sèrie de Garri Kaspàrov.
* La sèrie Dangerous Weapons ("Armes perilloses") sobre obertures.
La sèrie "Starting Out" és formada per llibres de nivell introductori per jugadors de nivell mitjà, que han avançat més enllà de nivell principiant. Aquests llibres contenen generalment una visió estratègica general, juntament amb notes sobre si les línies són teòriques o no. John Watson ha assenyalat que el principal punt feble de la sèrie és la manca d'una cobertura teòrica en profunditat. Els llibres de la sèrie contenen avisos en negreta, amb consells, advertències i notes. La sèrie ha esdevingut popular, degut al gran abast del públic a qui va dirigida. Una veu crítica ha comentat que molts títols són col·locats a la sèrie com una manera d'augmentar les vendes, quan seria més adequat presentar-los com un treball més teòric.

## Referències

* ↑ Comentaris Crítica de llibres, per John Watson #52 Arxivat 2008-10-05 a Wayback Machine.
* ↑ Sjakkboken for de med dårlig tid Arxivat 2012-07-17 at Archive.is Sverre Johnsen, per Nettavisen, revisant Starting Out: The Colle

## Enllaços externs

* Lloc web d'Everyman Chess (anglès)
# Comitè de Resistència (Ucraïna)

El Comitè de resistència és un batalló d'Ucraïna integrat per militants anarquistes, antiautoritaris i antifeixistes. Aquest batalló forma part de les Unitats de Defensa Territorial, és a dir les milícies formades per civils auspiciades per l'Exèrcit ucraïnès per lluitar contra la Guerra d'Ucraïna del 2022. A diferència d'altres batallons que des del 2014 han expressat una ideologia d'extrema dreta i simbologia nazi, el batalló del Comitè de Resistència està integrat per membres que rebutgen tant el feixisme com el nazisme, fent que la influència dels batallons xenòfobs i racistes hagi anat veient perdre la influència i presència que havien aconseguit anteriorment. El batalló anarquista tindria certa inspiració en l'Exèrcit Negre de Nestor Majno, que creà comunes camperoles al sud-est d'Ucraïna, la costa del Mar Negre i la Península de Crimea, però també en la CNT espanyola durant la Guerra Civil en la qual Espanya va rebre milers de voluntaris que formaren part de les Brigades Internacionals.
El 26 de febrer de 2022 aparegueren les primeres informacions de l'existència d'aquest batalló, en un primer moment format per uns 20 a 50 membres. El batalló en un principi es coordinà per portar ajuda humanitària als territoris d'Ucraïna on es requerís, i amb el pas de la guerra s'anà orientant cap a la defensa territorial sobretot a les regions que envolten Kíiv. L'objectiu dels seus membres, però no seria defensar l'Estat ucraïnès sinó la població i societat ucraïneses enfront de la destrucció perpetrada per la invasió russa del règim de Vladímir Putin, portant un missatge social d'alliberament. No tenen una postura clara respecte a la situació de les províncies de Lugansk i Donetsk en aquells moments declarades Repúbliques Populars i que segons alguns membres del Comitè de Resistència serien territoris subordinats a Putin. Tampoc es mostren favorables a les expressions nacionalistes de certa part de la població ucraïnesa, però en respecten la seva independència no com a estat sinó com a societat.

## Referències

* ↑ Arbide Aza, Hibai «Anarquistas ucranios toman las armas contra la invasión rusa». EL PAÍS, 16-03-2022 [Consulta: 17 març 2022].
* ↑ «Anarquistas en guerra. El Comité de Resistencia». Alasbarricadas.org, 27-02-2022 [Consulta: 17 març 2022].
* ↑ «Interview: The Committee of Resistance, Kyiv». The Anarchist Library, 24-02-2022 [Consulta: 17 març 2022].
# Hug II de França

Hug II de França o Hug Magne el Gran (1007 - 1026), rei associat de França (1017-1026).

## Orígens familiars

Fill segon, el primer mascle, del rei Robert II de França i la seva tercera esposa, Constança d'Arles. Era net per línia paterna d'Hug Capet i Adelaida d'Aquitània, i per línia materna de Guillem I de Provença i Adelaida d'Anjou. Fou germà gran del futur rei Enric I de França i de Robert I de Borgonya.

## Coronació

Continuant la tradició del seu avi Robert II de França coronà el seu fill primogènit Hug Magne el 1017 per així evitar problemes de lluites posteriors entre germans per a l'obtenció de l'herència.
Tingué la confiança del seu pare però aviat s'enemistà amb ell, igual que els seus germans, esclatant una Guerra Civil. Hug II morí sobtadament el 17 de setembre de 1026 enmig d'una gran rebel·lió contra Robert II.
A la seva mort, el seu germà petit Enric es convertí en l'hereu del seu pare Robert II.

## Referències

* ↑ «FRANCE CAPETIAN KINGS». [Consulta: 23 desembre 2019].
* ↑ Lote, Georges. Chapitre II. La période du moyen français. Presses universitaires de Provence, p. 289–335. ISBN 978-2-8218-2734-9.
* ↑ Klapisch-Zuber, Christiane. Plague and Family Life. Cambridge University Press, 2000-04-27, p. 124–154. ISBN 978-1-139-05574-1.
# Valetudo (satèl·lit)

Valetudo, també conegut com a Júpiter LXII (designació provisional S/2016 J 2), és un satèl·lit natural de Júpiter. Fou descobert per Scott S. Sheppard i el seu equip el 2016, però no ho anuncià fins al 17 de juliol de 2018 mitjançant la Minor Planet Electronic Circular del Minor Planet Center. Té aproximadament 1 quilòmetre de diàmetre i orbita el planeta a uns d'uns 24 milions de quilòmetres amb una inclinació de 34° i una excentricitat de 0,222. Té una òrbita prògrada, però es creua amb el camí de diverses llunes que tenen òrbites retrògrades i que, en un futur, hi podrien col·lisionar. S'anomenà així en honor d'la deessa romana de la salut i la higiene, besneta del déu Júpiter.

## Referències

* ↑ URL de la referència: https://minorplanetcenter.net/mpec/K18/K18O09.html.
* 1 2 URL de la referència: https://www.vox.com/science-and-health/2018/7/17/17576408/jupiter-new-moons-valetudo-astronomy-iau.
* ↑ Resnick, Brian. «The Jupiter Satellite and Moon Page».
* ↑ «MPEC 2018-O09 : S/2016 J 2». Unió Astronòmica Internacional.
* ↑ «Moons of Jupiter». Google.
* 1 2 «12 new moons discovered around Jupiter». CNN International. CNN.

## Vegeu també

* Satèl·lits de Júpiter
# Federico Bernardeschi

Federico Bernardeschi (fedeˈriko bernarˈdeski; nascut el 16 de febrer de 1994) és un futbolista professional italià que juga com a davanter o migcampista per la Juventus FC i per la selecció italiana. Bernardeschi va començar la seva carrera professional amb la Fiorentina el 2013, club on ha jugat des de llavors, llevat d'una cessió al FC Crotone la temporada 2013–14. A nivell internacional, ha representat Itàlia en categories inferiors per edats, i va debutar amb la selecció absoluta el 2016, quan fou membre de la seva selecció participant en l'Eurocopa 2016; de fet, va ser campió d'Europa amb el seu país al Campionat d'Europa de futbol (edició 2020 celebrada al 2021), marcant un penal decisiu en la tanda de penals en la final del torneig contra l'amfitriona Anglaterra.
És reconegut per la seva tècnica i classe amb la pilota i execució de xuts i centrades.

## Estadístiques
### Club

    A 15 maig 2016
| Club | Temporada | Lliga | Lliga | Copa | Copa | Europa | Europa | Altres | Altres | Total | Total |
| Club | Temporada | Partits | Gols | Partits | Gols | Partits | Gols | Partits | Gols | Partits | Gols |
| FC Crotone | 2013–14 | 39 | 12 | 0 | 0 | — | — | — | — | 39 | 12 |
| FC Crotone | Total | 39 | 12 | 0 | 0 | — | — | — | — | 39 | 12 |
| ACF Fiorentina | 2014–15 | 7 | 1 | 0 | 0 | 3 | 2 | — | — | 10 | 3 |
| ACF Fiorentina | 2015–16 | 33 | 2 | 1 | 0 | 7 | 4 | — | — | 41 | 6 |
| ACF Fiorentina | Total | 40 | 3 | 1 | 0 | 10 | 6 | — | — | 51 | 9 |
| Total | Total | 79 | 15 | 1 | 0 | 10 | 6 | — | — | 90 | 21 |
* 1 2 Tots els partits a l'Europa League

### Internacional

    A 1 juny 2022
Itàlia :
| Any | Partits | Gols |
| 2016 | 7 | 0 |
| 2017 | 6 | 1 |
| 2018 | 3 | 1 |
| 2019 | 8 | 2 |
| 2020 | 3 | 1 |
| 2021 | 11 | 1 |
| 2022 | 1 | 0 |
| Total | 39 | 6 |

## Palmarès
### Juventus FC

* 3 Lligues italianes: 2017-18, 2018-19, 2019-20
* 2 Copes italianes: 2017-18, 2020-21
* 2 Supercopes italianes: 2018, 2020

### Selecció italiana

* 1 Eurocopa: 2020

### Individual

* Premi AIAC Football Leader Sub-21: 2015–16
* Equip del torneig de la Eurocopa sub-21: 2017

## Referències

* ↑ Federico Bernardeschi, Fitxa a Soccerway
* ↑ «Football Leader, Bernardeschi eletto miglior Under 21» (en italià). Tuttosport, 07-04-2016. [Consulta: 25 abril 2016].

## Enllaços externs

* Footballdatabase.eu
# Bàral nan

El bàral nan (Pseudois schaeferi) és una espècie amenaçada de caprí nadiua de la Xina interior i el Tibet. Viu als pendents baixos àrids i herbosos de la part superior de la gorja del Iang-Tsé, al comtat de Batang de la província de Sichuan i una petita part de la Regió Autònoma del Tibet, on se'l coneix pel nom local rong-na.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Comitè Nacional Demòcrata

El Comitè Nacional Demòcrata (Democratic National Committee en anglès, també conegut per les seves sigles DNC) és el cos governant del Partit Demòcrata dels Estats Units.
El Comitè coordina l'estratègia per donar suport als candidats del Partit Demòcrata a tot arreu del país per a les eleccions locals, estatals i federals. També organitza la Convenció Nacional Demòcrata, que pren lloc cada quatre anys per a nominar i confirmar el candidat a la presidència dels Estats Units així com per formular la declaració de principis bàsics del partit. Tot i que dona suport als candidats del partit, no té cap autoritat sobre els funcionaris electes.
El Comitè Nacional Demòcrata està integrat pels directors (chairs) y vicedirectors (vice-chairs) de cada Comitè del Partit Demòcrata de cada estat i de més de dos cents membres electes per demòcrates a tots els cinquanta estats i territoris. El director general (chairperson) és elegit pel Comitè.
El Comitè Nacional Demòcrata es va establir a la Convenció Nacional Demòcrata de 1848.

## Referències

* 1 2 «Democratic National Committee». democrats.org. Arxivat de l'original el 2017-06-17. [Consulta: 17 febrer 2007].
# Illot des Porros

* No s'ha de confondre amb illa des Porros.
L'Illot des Porros és un illot del nord de Mallorca que pertany al municipi de Santa Margalida. Fa uns 3.050 m². Segons les fonts, es troba a 120 metres de Mallorca i la seva altitud màxima és de 2,3 metres. Forma un conjunt funerari amb la necròpolis de Son Real, ocupada de l'edat del ferro fins a l'època romana, el qual fou malmès pel temporal que patí el novembre de 2001.

## Referències

* ↑ «Illot des Porros». Gran Enciclopèdia Catalana. Barcelona: Grup Enciclopèdia Catalana.
* ↑ La Necròpoli Talaiòtica de s'illot des Porros
* ↑ «Necròpoli prehistòrica de Son Real y s'illot des Porros». Arxivat de l'original el 2011-06-21. [Consulta: 1r desembre 2010].
* ↑ Universitat de Barcelona, La necròpoli talaiòtica de s'Illot des Porros
# Jay Acovone

Jay Acovone (Mahopac, 20 d'agost de 1955) és un actor estatunidenc-italià que va néixer a Mahopac, Nova York com fill dels propietaris d'un negoci de neteja.
Acovone feia de protagonista a World Trade Center durant els anys 2000 i també va aparèixer en unes quantes sèries de televisió incloent-hi La Bella i la Bèstia i Hollywood Beat. També feia de Charles Kawalsky a les temporades 1, 2, 3 i 8 de Stargate SG-1. També se'l pot veure fent d'oficial a T3 conduint el Tx Terminator. També va aparèixer a Criminal Minds, com el Detectiu Morrison del Departament de Policia de Palm Beach.

## Referències

* ↑ Biografia de Jay Acovone, a FilmReference (anglès)

## Enllaços externs

* Jay Acavone Arxivat 2014-04-13 a Wayback Machine. - perfil a Industrycentral
# Photomath

Photomath és una aplicació educativa creada per la companyia https://microblink.com/en. Utilitza la realitat augmentada per poder trobar solucions numèriques a expressions algebraiques. Aquesta aplicació mòbil per aprendre matemàtiques ens permet revisar ràpidament si hem realitzat correctament els exercicis. Ens mostra pas a pas i amb explicacions com ha resolt l'equació. Tot i que és una ferramenta molt útil, té algunes restriccions com per exemple: no sap resoldre integrals, ni derivades entre moltes altres operacions.

## Referències

* ↑ https://photomath.net/en/
* ↑ https://play.google.cat/store/apps/details?id=com.microblink.photomath&hl=ca%5BEnllaç+no+actiu%5D
* ↑ https://itunes.apple.com/us/app/photomath-camera-calculator/id919087726?mt=8
# Gistel

* Si cerqueu altres usos, vegeu Johannes von Nepomuk Franz Xaver Gistel.
Gistel és un municipi belga de la província de Flandes Occidental a la regió de Flandes.

## Seccions

| # | Nom | Extensió (km²) | Població (01/01/2006) |
| I | Gistel | 16,88 | 8.135 |
| II | Moere | 9,84 | 1.199 |
| III | Zevekote | 6,91 | 563 |
| IV | Snaaskerke | 8,62 | 1.274 |
    Font: Ciutat de Gistel

## Evolució demogràfica

* Font:NIS
* 1971: annexió de Moere i Zevekote (+16,75 km² i 1.722 habitants)
* 1977: annexió de Snaaskerke i part de Westkerke (+9,49 km² i 1.036 habitants)

## Situació

* a. Oudenburg
* b. Westkerke (Oudenburg)
* c. Eernegem (Ichtegem)
* d. Koekelare (Koekelare)
* e. Zande (Koekelare)
* f. Sint-Pieters-Kapelle (Middelkerke)
* g. Slijpe (Middelkerke)
* h. Leffinge (Middelkerke)
* i. Stene (Oostende)
* j. Zandvoorde (Oostende)

## Agermanaments

* Büdingen
# Comitè Nacional Bretó

El Comité Nacional Bretó fou un cos legislatiu bretó constituït el 3 de juliol de 1940, al «Congrés» de Pontivy, per François Debeauvais i Olier Mordrel, i redactaren un manifest de 19 punts, anomenat Programa de Pontivy. També aprovaren l'edició de la nova revista L'Heure Bretonne, que va editar 201 números entre juliol de 1940 i juny 1944 (el primer redactor fou Morvan Lebesque, i després Jean Merrien el desembre de 1940).

## Context

L'elecció de Pontivy es degué al fet que allí es va celebrar el darrer congrés del Partit Nacional Bretó el 1939 que va prohibir la poilicia. Hi participaren poques persones (unes 200 d'elles 80 presoners alliberats). Nombrosos militants encara eren detinguts en camps, d'altres com el pintor Paul Durivaut havien mort a la guerra. Els principals dirigents, Mordrel, Debeauvais, Marcel Guieysse i Célestin Lainé, es reuniren per formar el CNB, on Debauvais fou elegit president per unanimitat i Mordrel vicepresident, però aquest darrer càrrec fou suprimit per la majoria dels membres, a demanda de Célestin Lainé qui no en veia utilitat. Aquestes ingrigues internes expliquen els canvis esdevinguts quatre mesos més tard i l'expulsió de Mordrel.

## Discurs

Debauvais, Guieysse i Lainé van prendre la paurala després que Marcel Planiol, el jurista del PNB. Mordrel proclamà la declaració de Pontivy, on especifica que "El Consell Nacional bretó, òrgan representatiu dels bretons, garant del ben col·lectiu i de l'honor del seu poble, lluitarà per donar a la Bretanya un estat nacional dins el quadre natural i l'esperit de la seva tradició, per tal que en ell hi pugui viure la nació organitzada, lliure en les seves aspiracions i mestressa dels seus interessos" i que "l'estatut internacional de l'Estat bretó, la naturalesa de les seves relacions amb França i Alemanya seran definits pels acords, lliurement discutits en el marc de possibilitats ofertes per les noves condicions generals". Els objectius principals de la futura Constitució foren exposats en el "Programa de Pontivy", que fou publicat a l'Heure Bretonne en el seu primer número del 14 de juliol de 1940.

## Epíleg

Els militants es dispersaren en acabar la reunió. Célestin Lainé va prendre possessió oficialment del castell dels Rohan, que transformà en caserna per a habilitar els primers membres de la fugura legió bretona (uns quaranta efectius).
# Jack Swagger

Jacob "Jake" Hager (24 de març de 1982 -), més conegut com a Jack Swagger, és un lluitador professional estatunidenc, que treballa a la marca de RAW de l'empresa World Wrestling Entertainment (WWE). És dues vegades Campió Mundial en haver guanyat el Campionat de la ECW i el Campionat de pes pesant de la WWE i a més és el guanyador del Money in the Bank de l'any 2010.

## En lluita

* Moviments finals
** Swagger Bomb (Falling gutwrench powerbomb)
** Red, White and Blue Thunder Bomb (Spin-out powerbomb) - 2008
** Hager-Meister - FCW /OVW
* Moviments de firma
** Running corner slingshot splash
** Double leg takedown
** Varios tipos de suplex:
*** Vertical
*** Side belly to belly
*** Northern Lights
*** Gutwrench - WWE
** Lariat
** Leg whip takedown
** Running knee lift
** Abdominal stretch
** Neckbreaker
** Front powerslam
** Gorilla press slam
** Full Nelson
** Bow and arrow strecht
** Small package pin
** Big boot
** Bearhug
* Sobrenoms

## Campionats i assoliments

* Florida Championship Wrestling
** FCW Florida Heavyweight Championship (1 cop) - Regnat com Campió Indicutit de la FCW
** FCW Southern Heavyweight Championship (1 cop)
* World Wrestling Entertainment
** ECW Championship (1 cop)
** Money in the Bank (2010)
** World Heavyweight Championship (1 cop, actual)
* Pro Wrestling Illustrated
** Situat en el N°222 en els PWI 500 de 2008
** Situat en el N°18 en els PWI 500 de 2009

## Enllaços externs

* Perfil a WWE.com (anglès)
* Jack Swagger al WWE Universe Arxivat 2010-02-21 a Wayback Machine. (anglès)
# Iodotropheus declivitas

Iodotropheus declivitas és una espècie de peix de la família dels cíclids i de l'ordre dels perciformes.
Els adults poden assolir 6,5 de longitud total. És un peix de clima tropical que viu al llac Malawi a Àfrica.

## Referències

* ↑ Stauffer, J.R. Jr., 1994. A new species of Iodotropheus (Teleostei: Cichlidae) from Lake Malawi, Africa. Ichthyol. Explor. Freshwat. 4(4):331-344.
* 1 2 Torres, Armi G. «Iodotropheus declivitas Stauffer, 1994» (en anglès). FishBase.

## Bibliografia

* Ambali, Aggrey; Kabwazi, Harvey; Malekano, Lawrence; Mwale, George; Chimwaza, Davie. Relationship between Local and Scientific Names of Fishes in Lake Malawi / Nyasa (en anglès). FAO, 2001.
* Snoeks, Jos; Konings (Il·lustracions), Ad. The cichlid diversity of Lake Malawi/Nyasa/Niassa : identification, distribution, and taxonomy. El Paso: Cichlid Press, 2004, p. 360. ISBN 0-9668255-8-6.
# Valfarta

Valfarta és un municipi aragonès situat a la província d'Osca (Espanya) i enquadrat a la comarca dels Monegres.

## Referències

* ↑ «Provincia de Huesca (España): Municipios & Localidades» (en castellà), 22 gener 2021. [Consulta: 27 desembre 2021].
# Philentoma

Philentoma és un gènere d'ocells de la família dels vàngids (Vangidae).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere està format per dues espècies:
* filentoma ala-rogenca (Philentoma pyrhoptera).
* filentoma pitbruna (Philentoma velata).
# Grand Cornier

El Grand Cornier és un cim dels Alps Penins que culmina a una altitud de 3.962 m al cantó del Valais a Suïssa, entre la vall d'Anniviers i la vall de Ferpècle.

## Geografia

Als vessants del Grand Cornier hi ha la glacera Moiry (al nord) i la glacera Zinal (a l'est), al costat de la vall d' Anniviers i la vall de Ferpècle cap a la vall d'Hérens. Just al costat, una mica més al sud, hi ha la Dent Blanche. Els dos cims estan separats pel Col du Grand Cornier.

## Ascensions

* 1865 - Primera ascensió d'Edward Whymper, Christian Almer, Michel Croz i Franz Biner.
* 1936 - Primera ascensió a la cara nord per Lucien Devies i Jacques Lagarde.
* 1994 - Primera ascensió hivernal en solitari a la cara nord per Stéphane Albasini el 17 de març.

## Referències

* ↑ «Grand Cornier 3962m». [Consulta: 1r octubre 2020].
* 1 2 «Grand Cornier : Climbing, Hiking & Mountaineering : SummitPost». [Consulta: 1r octubre 2020].
* ↑ Eric-A. Balet «Première hivernale» (en francès). Le Nouvelliste, 22-03-1994.